Nikolai aubedie e pregaue a Diu çò de madeish qu‟en camp de batalha deth pònt d‟Amstetten; o s‟imaginaue qu‟era prumèra carta que li queiguesse en sòrt des queigudes e doblegades en soler ath dejós dera taula serie era sua sauvacion; o compdaue es galons dera guerrèra e sajaue d‟anotar era madeisha chifra; o ben, demanant ajuda, guardaue as auti jogaires o ath ròstre, ara hered, de Dolojov, en tot sajar de compréner ath sòn amic.